**Ягор Піцык** (нар. 1 лютага 1995) — беларускі футбаліст, нападнік.

Клубная кар’ера
---------------

З 2014 года пачаў выступаць за дубль брэсцкага «Дынама», у тым жа годзе часам пачаў трапляць і асноўную каманду. 23 лістапада 2014 года дэбютаваў у Вышэйшай лізе, выйшаўшы на замену на 63-й хвіліне ў матчы супраць «Нёмана» (0:1).

У сезоне 2015 чатыры разы выйшаў на поле за асноўную каманду (заўсёды на замену). У жніўні 2015 года быў аддадзены ў арэнду ў «Кобрын». Правёў у першай лізе 13 матчаў. З лютага 2016 года стаў рыхтавацца да новага сезона разам з «Дынама». У сакавіку праходзіў прагляд у «Смалявічах-СТІ», а ў красавіку далучыўся да «Баранавічаў». У жніўні 2016 года пакінуў баранавіцкі клуб і неўзабаве вярнуўся ў Брэст, дзе да канца сезона 2016 выступаў за дубль.

У лютым 2017 года прыбыў на прагляд у пінскую «Хвалю», аднак пазней далучыўся да мікашэвіцкага «Граніта». Улетку 2017 года перабраўся ў клуб польскай Трэцяй лігі ГКС (Вікелец). У пачатку 2018 года планаваў далучыцца да брэсцкага «Руха», але пазней зноў адправіўся на прагляд у «Хвалю» і ў сакавіку 2018 года падпісаў кантракт з пінскім клубам. У ліпені 2018 года па пагадненні бакоў пакінуў каманду і неўзабаве далучыўся да «Смаргоні».

У лютым 2019 года падоўжыў кантракт са смаргонскім клубам, аднак да пачатку чэмпіянату 2019 пакінуў каманду і перабраўся ў «Івацэвічы». У красавіку 2020 года далучыўся да мікашэвіцкага «Граніта», аднак згуляў толькі ў адным матчы. У ліпені 2020 года вярнуўся ў «Івацэвічы».

У пачатку 2021 года далучыўся да «Брэстжылбуда», дзе гуляў да канца сезона. У студзені 2022 года заняў пасаду адміністратара ў дублі брэсцкага «Руха», аднак у хуткім часе клуб зняўся са спаборніцтваў.

З восені 2022 года выступаў за польскі клуб «Оса» з Біскупца. У пачатку 2023 года трэніраваўся з «Нівай» з Доўбізны, аднак у выніку не трапіў у заяўку каманды на сезон, засяродзіўся на пасадзе спартыўнага дырэктара клуба. У красавіку 2023 года стаў начальнікам каманды ў брэсцкім «Дынама».

Статыстыка выступленняў
-----------------------

| Сезон | Дывізіён | Клуб | Краіна | Матчы | Галы |
| --- | --- | --- | --- | --- | --- |
| 2014 | Д1 | Дынама | Беларусь | 2 | 0 |
| 2015 (1) | Д1 | Дынама | Беларусь | 4 | 0 |
| 2015 (2) | Д2 | Кобрын | Беларусь | 13 | 0 |
| 2016 (1) | Д2 | Баранавічы | Беларусь | 9 | 0 |
| 2016 (2) | дубль | Дынама | Беларусь | 10 | 7 |
| 2017 (1) | Д2 | Граніт | Беларусь | 10 | 1 |
| 2018 (1) | Д2 | Хваля | Беларусь | 7 | 1 |
| 2018 (2) | Д2 | Смаргонь | Беларусь | 14 | 0 |
| 2019 | Д3 | Івацэвічы | Беларусь | 22 | 12 |
| 2020 (1) | Д2 | Граніт | Беларусь | 1 | 0 |
| 2021 | Д3 | Брэстжылбуд | Беларусь | 12 | 19 |
|

Зноскі
------

1. ↑  Egor Pitzyk // Transfermarkt — 2000. Праверана 9 кастрычніка 2017.<a href='https://wikidata.org/wiki/Track:Q2449070'></a>
2. ↑  1-я лига. "Орша" Разумова
3. ↑  Пять новых игроков усилили ФК «Барановичи»(недаступная спасылка)
4. ↑  Татаревич, Коневега и Пицык – на просмотре в «Волне»
5. ↑  "Волна" обыграла "Луч" Архівавана 12 сакавіка 2018.
6. ↑  "Волна" рассталась с Пицыком
7. ↑  Трансферы клуба Архівавана 15 жніўня 2018.
8. ↑  Пять игроков продлили контракты со "Сморгонью"
9. ↑  "Кронон" дозаявил 4 футболиста, "Ивацевичи" - троих, "Динамо-Брест-1960" - одного
10. ↑  Демешко возглавил дублеров "Руха"
11. ↑  У "Слонима-2017" появится фарм-клуб, "Осиповичи" обновляют состав (руск.). *football.by* (15 лютага 2023). Праверана 18 красавіка 2023.

|  |  |
| --- | --- |
| ⚙️   Тэматычныя сайты | by.tribuna.com · FootballFacts.ru · Soccerway · teams.by · Transfermarkt (ігрок) · Прэсбол |